Temeljem članka 8. Zakona o ublažavanju i uklanjanju posljedica prirodnih nepogoda (Narodne Novine br. 16/2019) i članka 31. Statuta Općine Brestovac ('Službeni glasnik Općine Brestovac“ broj 2/2018) i Općinsko vijeće Općine Brestovac na svojoj 21. sjednici, održanoj 29.11. 2019. godine donosi

**ODLUKU**

**o imenovanju povjerenstva za procjenu šteta od prirodnih nepogoda**

**Članak 1.**

Ovom Odlukom imenuje se Povjerenstvo za procjenu šteta od prirodnih nepogoda na području Općine Brestovac (u daljnjem tekstu: Povjerenstvo).

**Članak 2.**

Za članove Povjerenstva imenuju se:

1. Tomislav Čočić , predsjednik Povjerenstva
2. Darko Markanjević,član Povjerenstva
3. Krešimir Klarić, član Povjerenstva

**Članak 3.**

Članovi Povjerenstva imenuju se na razdoblje od četiri godine.

**Članak 4.**

Povjerenstvo obavlja sljedeće poslove:

1. utvrđuje i provjerava visinu štete od prirodne nepogode za područje općine Brestovac,

2. unose podatke o prvim procjenama šteta u Registar šteta,

3. unose i prosljeđuju putem Registra šteta konačne procjene županijskom povjerenstvu,

4. raspoređuju dodijeljena sredstva pomoći za ublažavanje i djelomično uklanjanje posljedica prirodnih nepogoda oštećenicima,

5. prate i nadziru namjensko korištenje odobrenih sredstava pomoći za djelomičnu sanaciju šteta od prirodnih nepogoda sukladno Zakonu,

6. izrađuju izvješća o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavljaju ih županijskom povjerenstvu putem Registra šteta,

7. surađuju sa županijskim povjerenstvom,

8. donose plan djelovanja u području prirodnih nepogoda iz svoje nadležnosti,

9. obavlja druge poslove i aktivnosti iz svog djelokruga u suradnji sa županijskim povjerenstvom.

**Članak 5.**

Stupanjem na snagu ove Odluke prestaje važiti Odluka o imenovanju Općinskog povjerenstva za procjenu šteta („Službeni glasnik Općine Brestovac“ br. 6/2017).

**Članak 6.**

Ova odluka stupa na snagu u roku osam dana od dana objave u Službenom glasniku Općine Brestovac.

KLASA:363-02/19-01/05

URBROJ:2177-02/01-19-1

Brestovac,29.11.2019.g.

PREDSJEDNIK OPĆINSKOG VIJEĆA

Tomo Vrhovac